CELEX: 62008TA0247
Language: el
Date: 2010-09-28 00:00:00
Title: Υπόθεση T-247/08: Απόφαση του Γενικού Δικαστηρίου της 28ης Σεπτεμβρίου 2010 — C-Content κατά Επιτροπής (Εξωσυμβατική ευθύνη — Δημόσιες συμβάσεις υπηρεσιών — Διαδικασίες κοινοτικών διαγωνισμών — Υπηρεσίες ηλεκτρονικών εκδόσεων — Παρατυπίες και παραβιάσεις του κοινοτικού δικαίου τις οποίες φέρεται ότι διέπραξε η Υπηρεσία Επισήμων Εκδόσεων — Προθεσμίες παραγραφής — Αιτιώδης συνάφεια)

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/27
            
         Απόφαση του Γενικού Δικαστηρίου της 28ης Σεπτεμβρίου 2010 — C-Content κατά Επιτροπής
   (Υπόθεση T-247/08) (1)
   
   (Εξωσυμβατική ευθύνη - Δημόσιες συμβάσεις υπηρεσιών - Διαδικασίες κοινοτικών διαγωνισμών - Υπηρεσίες ηλεκτρονικών εκδόσεων - Παρατυπίες και παραβιάσεις του κοινοτικού δικαίου τις οποίες φέρεται ότι διέπραξε η Υπηρεσία Επισήμων Εκδόσεων - Προθεσμίες παραγραφής - Αιτιώδης συνάφεια)
   2010/C 317/48
   Γλώσσα διαδικασίας: η αγγλική
   
      Διάδικοι
   
   
      Ενάγουσα: C-Content BV (Bois-le-Duc, Κάτω Χώρες) (εκπρόσωπος: M. Meulenbelt, δικηγόρος)
   
      Εναγόμενη: Ευρωπαϊκή Επιτροπή (εκπρόσωποι: αρχικώς E. Manhaeve και N. Bambara, επικουρούμενοι από τους O. Soudry, conseil, και A. Nucara, δικηγόρο, στη συνέχεια από τους E. Manhaeve και N. Bambara, επικουρούμενους από τους O. Soudry και E. Petritsi, δικηγόρο)
   
      Αντικείμενο
   
   Αγωγή αποζημιώσεως με αίτημα την αποκατάσταση της ζημίας που προβάλλει ότι υπέστη η ενάγουσα από παρατυπίες και παραβιάσεις του κοινοτικού δικαίου που καταλογίζει στην Υπηρεσία Επισήμων Εκδόσεων των Ευρωπαϊκών Κοινοτήτων (Υπηρεσία Εκδόσεων) στο πλαίσιο ορισμένων διαδικασιών υποβολής προσφορών σχετικά με υπηρεσίες ηλεκτρονικών εκδόσεων.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή εν μέρει ως απαράδεκτη και εν μέρει ως αβάσιμη.
            
         
               2)
            
            
               Καταδικάζει την C-Content BV στα δικαστικά έξοδα.
            
         
      (1)  EE C 209 της 15.8.2008.